شخصیت
شخصیت انگریزی Personality کی ایک جامع تعریف کرنا بہت مشکل ہے سادہ الفاظ میں ہم یہ کہ سکتے ہیں کہ کسی انسان کی شخصیت اس کی ظاہری و باطنی اور اکتسابی و غیر اکتسابی خصوصیات Personality Attributes کا مجموعہ ہے مثلا اگر کوئی کسی سے پوچھے کہ تمھارے دوست کی شخصیت کیسی ہے تو اگر مثبت جواب دینا ہو تو شاید وہ یہ کہے کہاس کی چند صفات یہ ہیں کہ وہ محنتی وقت کا پابند ذہین اور مخلص ہے اور منفی کہنا تو اس کے کاہل لاپروا اور غیر ذمے دار ہونا بیان کیا جا سکتا ہے شخصیت فرد کے ذہنی جسمانی شخصی برتاؤ رویوں اوصاف ا ور کردار کے مجموعہ کا نام ہے بالفاظ دیگر اگر سہل انداز میں شخصیت کی تعریف کی جائے تو یہ انسان کے ظاہری و باطنی صفات نظریات اخلاقی اقدار افعال احساسات اور جذبات سے منسوب ہے ظاہری حسن وجمال وقتی طور پر کسی کی توجہ تو مبذول کرسکتا ہے لیکن کردار کا دائمی حسن ہی انسان کو زندہ جاوید بنا تا ہے تعمیر کردار میں فکر و نظریات کا کلیدی رول ہوتا ہے اس لیے شخصیت کا عموما دار و مدار کسی کے ظاہر سے نہیں بلکہ اس کے باطن سے ہوتا ہے جو اس کی حقیقی فطرت اور اس کی طرز زندگی اور سوچ پر محمول ہوتا ہے